ประกาศรายชื่อผู้ประกอบการที่เตรียมเข้าสู่กระบวนการพิจารณาทบทวนสถานภาพ
(รอบที่ 7/2566)


ด้วยกรมศุลกากรได้กำหนดให้ผู้ประกอบการระดับมาตรฐานเออีโอที่จะต้องเข้าสู่กระบวนการพิจารณาทบทวนสถานภาพ ทุก ๆ สามปี เพื่อติดตามระบบการจัดการรักษาความปลอดภัย และการประเมินความเสี่ยง        ในห่วงโซ่อุปทานของผู้ประกอบการว่ายังคงมีระบบมาตรการรักษาความปลอดภัยตามโครงการผู้ประกอบการ     ระดับมาตรฐานเออีโอ อยู่หรือไม่



ทั้งนี้ ส่วนมาตรฐานเออีโอ กองมาตรฐานพิธีการและราคาศุลกากร ได้มีหนังสือลงวันที่                    30 สิงหาคม พ.ศ. 2566 เรื่อง แจ้งการจัดทำแบบประเมินมาตรการรักษาความปลอดภัย เพื่อประกอบการพิจารณาทบทวนสถานภาพการเป็นตัวแทนออกของระดับมาตรฐานเออีโอ โดยในรอบที่ 7/2566 มีรายชื่อผู้ประกอบการที่จะต้องเข้าสู่กระบวนการทบทวนสถานภาพ จำนวน 1 ราย ดังนี้
ประเภทตัวแทนออกของ จำนวน 1 ราย

                     ผู้ประกอบการที่ได้รับหนังสือแจ้งการจัดทำแบบประเมินมาตรการรักษาความปลอดภัย             เพื่อประกอบการพิจารณาทบทวนสถานภาพตัวแทนออกของระดับมาตรฐานเออีโอ ให้จัดเตรียมเอกสาร ดังนี้


1. หนังสือนำส่งเอกสารประกอบการพิจารณาทบทวนสถานภาพตัวแทนออกของระดับมาตรฐานเออีโอ (สามารถดาวน์โหลดได้ทางเว็บไซด์ aeo.customs.go.th ที่เมนูดาวน์โหลด หัวข้อตัวแทนออกของเลือกเอกสาร          ตัวอย่าง หนังสือนำส่งทบทวนสถานภาพของตัวแทนออกของ)



2. แบบประเมินมาตรการรักษาความปลอดภัย (สามารถดาวน์โหลดได้ทางเว็บไซด์ aeo.customs.go.th ที่เมนูดาวน์โหลด หัวข้อตัวแทนออกของ เลือกเอกสารแบบประเมินมาตรการรักษาความปลอดภัย)


3. หนังสือรับรองของบริษัท (ไม่เกิน 3 เดือน)


4. สำเนางบการเงิน ตามข้อกำหนดของกระทรวงพาณิชย์ย้อนหลัง 3 ปีล่าสุด 
*กรณีมีการขาดทุนของงบการเงิน ต้องทำหนังสือชี้แจงสาเหตุการขาดทุน (เอกสารตัวอย่างชี้แจง สามารถดาวน์โหลดได้ทางเว็บไซด์ aeo.customs.go.th ที่เมนูดาวน์โหลด หัวข้อผู้ประกอบการทุกประเภท เลือกเอกสารตัวอย่าง หนังสือชี้แจงการขาดทุนของตัวแทนออกของ)


5. บัญชีรายชื่อผู้ชำนาญการศุลกากร และบัญชีรายชื่อผู้ปฏิบัติงานเกี่ยวกับการออกของ       (สามารถดาวน์โหลดได้ทางเว็บไซด์ aeo.customs.go.th ที่เมนูดาวน์โหลด หัวข้อตัวแทนออกของ เลือกเอกสาร        บัญชีรายชื่อผู้ชำนาญการศุลกากร (เอกสารประกอบที่ใช้ 1. เฉพาะตารางบัญชีรายชื่อผู้ชำนาญการศุลกากร (หนังสือรับรองการว่าจ้างไม่ต้องแนบ) 2. สำเนาใบประกาศนียบัตร และ 3. สำเนาบัตรประชาชน) และเลือกเอกสารบัญชีรายชื่อผู้ปฏิบัติงานเกี่ยวกับการออกของ (เอกสารประกอบที่ใช้ 1. เฉพาะตารางบัญชีรายชื่อผู้ปฏิบัติงานเกี่ยวกับการออกของ        (หนังสือรับรองการว่าจ้างไม่ต้องแนบ) และ 2. สำเนาบัตรประชาชน))
6. กรณีกรรมการผู้มีอำนาจลงลายมือชื่อ ไม่สามารถลงลายมือชื่อได้ ให้ทำหนังสือมอบอำนาจ       ลงลายมือชื่อแทนกรรมการผู้มีอำนาจลงลายมือชื่อด้วย (เอกสารที่ใช้ 1. หนังสือมอบอำนาจติดอากรแสตมป์ 10 บาท       2. หนังสือรับรองของบริษัท 3. สำเนาบัตรประชาชนกรรมการของผู้มีอำนาจลงลายมือชื่อ หรือสำเนา passport และ visa และ work permit ของผู้มีอำนาจลงลายมือชื่อ (ผู้มอบอำนาจ) และ 4. สำเนาบัตรประชาชน หรือสำเนา passport และ visa และ work permit ของผู้รับมอบอำนาจ 

*หมายเหตุ  ให้นำเอกสารดังกล่าวมายื่นที่ส่วนมาตรฐานเออีโอ กองมาตรฐานพิธีการและราคาศุลกากร ภายใน 60 วัน นับแต่วันที่ได้รับหนังสือแจ้งเท่านั้น (หากส่งล่าช้า อาจมีผลกระทบต่อการพิจารณา)
ทั้งนี้ หลังจากผู้ประกอบการส่งแบบประเมินมาตรการรักษาความปลอดภัยแล้ว ส่วนมาตรฐานเออีโอ จะนัดเข้าตรวจประเมินสถานประกอบการ โดยจะส่งหนังสือแจ้งไปยังผู้ประกอบการเป็นการล่วงหน้าอย่างน้อย 30 วัน หรือเจ้าหน้าที่ขอนัดตรวจประเมินสถานประกอบการและให้ผู้ประกอบการทำจดหมายขอให้เข้าตรวจประเมิน      สถานประกอบการส่งมาที่ส่วนมาตรฐานเออีโอ (จดหมายขอนัดตรวจ สามารถดาวน์โหลดได้ทางเว็บไซด์ aeo.customs.go.th ที่เมนูดาวน์โหลด หัวข้อผู้ประกอบการทุกประเภท เลือกเอกสารตัวอย่าง หนังสือเชิญเจ้าหน้าที่        เข้าตรวจประเมินทบทวน)
รายละเอียดเพิ่มเติม สามารถสอบถามได้ที่
ส่วนมาตรฐานเออีโอ กองมาตรฐานพิธีการและราคาศุลกากร
ชั้น 2 อาคาร 120 ปี กรมศุลกากร
โทร. 0 2667 7168 หรือ 0 2667 7000 ต่อ 4640, 4531, 4643, 4642
